E L Ő T E R J E S Z T É S

**Szombathely Megyei Jogú Város Közgyűlése**

**Városstratégiai, Idegenforgalmi és Sport Bizottsága**

**2024. október 15-i ülésére**

**Javaslat gyalogos átkelőhelyek elkészült terveinek jóváhagyására**

A Városstratégiai, Idegenforgalmi és Sport Bizottság 2024. április 23. napi ülésén, 72/2024.(IV.23.) VISB számú határozatával támogatta új gyalogos átkelőhelyek létesítésére vonatkozó tervezési feladatok elvégzését.

A döntés szerinti tervdokumentációk elkészültek, melyek jelen előterjesztés mellékletét képezik:

* Szombathely, Markusovszky Lajos utca 5-8. szám közötti gyalogos átkelőhely létesítésére vonatkozó teljeskörű engedélyezési tervdokumentáció;
* Szombathely, Dolgozók útja és az Eötvös József utca kereszteződésében gyalogos átkelőhely létesítésére vonatkozó teljeskörű engedélyezési tervdokumentáció;
* Szombathely, Körmendi úton - Szabadságharcos utca és Győrffy István utca között - gyalogos átkelőhely létesítésére vonatkozó teljeskörű engedélyezési tervdokumentáció.

Kérem a Tisztelt Bizottságot, hogy a tervek megismerését követően azok tartalmát megtárgyalni, valamint a határozati javaslatot elfogadni szíveskedjék.

**Szombathely, 2024. október 11.**

**/: Dr. Horváth Attila :/**

**HATÁROZATI JAVASLAT**

**……./2024. (X.15.) VISB. számú határozat**

A Városstratégiai, Idegenforgalmi és Sport Bizottság a „Javaslat gyalogos átkelőhelyek elkészült terveinek jóváhagyására” című előterjesztést megtárgyalta és az SZMSZ 54. § (1) bekezdés 25. pontja alapján az alábbi döntést hozza:

1. A Bizottság jóváhagyja a Szombathely, Markusovszky Lajos utca 5-8. szám közötti gyalogos átkelőhely létesítésére vonatkozó, Somlai Mérnöki Iroda Kft. által készített teljeskörű engedélyezési tervdokumentációt.
2. A Bizottság jóváhagyja a Szombathely, Dolgozók útja és az Eötvös József utca kereszteződésében gyalogos átkelőhely létesítésére vonatkozó Útmestervek Kft. által készített teljeskörű engedélyezési tervdokumentációt.
3. A Bizottság jóváhagyja a Szombathely, Körmendi úton - Szabadságharcos utca és Győrffy István utca között - gyalogos átkelőhely létesítésére vonatkozó Westber Mérnöki Iroda Kft. által készített teljeskörű engedélyezési tervdokumentációt.

**Felelős**: Dr. Nemény András polgármester

Dr. Horváth Attila alpolgármester

Tóth Kálmán, a Városstratégiai, Idegenforgalmi és Sport Bizottság elnöke

Dr. Károlyi Ákos jegyző

(a végrehajtás előkészítéséért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője)

**Határidő**: azonnal